સીઆઇડીએ શૈલેષ ભટ્ટની ભૂમિકા તપાસવાની જરૂરિયાત એટલા માટે ઉભી થઇ હતી કેમ કે, શૈલેષ ભટ્ટ સીઆઇડી ક્રાઇમની તપાસને અવળે પાટે લઇ જવા માટે વારંવાર નિવેદનો આપતો હતો અને સીઆઇડીના અધિકારીઓ સામે પણ લાંચ લેવાના આરોપ લગાવતો હતો બીજી તરફ એ અરસામાં પૂર્વ ધારાસભ્ય નલિન કોટડિયાએ પણ શૈલેષ ભટ્ટે ધવલ માવાણી પાસેથી ૧૫૦ કરોડથી વધુ કિંમતના બિટકોઇન પડાવ્યા હોવાનો આરોપ લગાડયો હતો જેથી સીઆઇડીએ તે સંદર્ભમાં અમરેલી અને સુરતમાં તપાસના ચક્રો ગતિમાન કર્યા હતા જેના ભાગરૂપે તેમણે સુરતથી ધવલ માવાણી સાથે કામ કરતાં પિયુષ સાવલિયાની પુછપરછ કરી હતી તેમાં કેટલાંક તથ્યો સામે આવ્યા હતા જેથી સીઆઇડીએ તેણે આપેલી માહિતીને ક્રોસ ચેક કરવા માટે શૈલેષ ભટ્ટના ભાણેજ નિકુંજ તથા તેના મિત્ર દિલીપ કાનાણીની અટક કરી પુછપરછ કરી હતી જેમાં ચોંકાવનારા તથ્યો સામે આવ્યા હતા.